Diari Oficial de la Generalitat Valenciana


Sumari del DOGV 9613, del 08-06-2023 (2023/6008)

RESOLUCIÓ de 23 de maig de 2023, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 311.40, Institut Valencià de Formació, Investigació i Qualitat dels Serveis Socials, de la Vicepresidència i Conselleria d'Igualtat i Polítiques Inclusives, per import de 24.000 euros (expedient 16.006/23-088).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9613

Data del DOGV
:   08-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6008


Data del document
:   23-05-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 23 de maig de 2023, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 311.40, Institut Valencià de Formació, Investigació i Qualitat dels Serveis Socials, de la Vicepresidència i Conselleria d'Igualtat i Polítiques Inclusives, per import de 24.000 euros (expedient 16.006/23-088). [2023/6008]  
  
En l'annex de transferències i subvencions corrents del programa 311.40, Institut Valencià de Formació, Investigació i Qualitat dels Serveis Socials, de la Vicepresidència i Conselleria d'Igualtat i Polítiques Inclusives, s'inclou la línia de concurrència competitiva S5179 «Premis innovació en serveis socials» amb una dotació de 24.000 euros. Amb càrrec a aquesta línia s'han imputat al pressupost corrent les obligacions de l'exercici anterior derivades de la convocatòria de la segona edició dels premis Innovació en Serveis Socials, adjudicats per la Resolució de 12 de desembre de 2022 i que al tancament de l'exercici pressupostari de 2022 es van quedar pendents de reconéixer l'obligació per import de 24.000 euros.  
La Direcció General de l'Institut Valencià de Formació, Investigació i Qualitat dels Serveis Socials té previst convocar en 2023 la tercera edició dels premis Innovació en Serveis Socials, a càrrec de l'esmentada línia de concurrència competitiva S5179, en la qual no existeixen disponibilitats per a poder convocar-los. Per això, la Vicepresidència i Conselleria d'Igualtat i Polítiques Inclusives proposa la transferència de 24.000 euros, procedents de la línia de concurrència competitiva S5165 «Beques del programa de planificació de serveis socials» del mateix capítol i programa pressupostari, crèdit que es troba disponible i no està vinculat a finançament condicionat.  
  
A aquest efecte, i en virtut del que es disposa en els articles 21 i 24 de la Llei 9/2022, de pressupostos de la Generalitat per a l'exercici 2023, la Conselleria d'Hisenda i Model Econòmic adopta la següent resolució:  
  
Primer  
Autoritzar modificacions en l'annex de transferències i subvencions corrents del programa 311.40, Institut Valencià de Formació, Investigació i Qualitat dels Serveis Socials, que suposen:  
  
1) Minorar la dotació de la línia de concurrència competitiva S5165, d'acord amb el detall següent:  
  
Codi Denominació Dotació anterior Modificació Dotació actual  
S5165 Beques del programa de planificació de serveis socials. 36.000,00 - 24.000,00 12.000,00  
  
  
  
2) Incrementar la dotació de la línia de concurrència competitiva S5179, d'acord amb el detall següent:  
  
Codi Denominació Dotació anterior Modificació Dotació actual  
S5179 Premis innovació en serveis socials 24.000,00 24.000,00 48.000,00  
  
  
  
València, 23 de maig de 2023.- El sotssecretari de la Conselleria d'Hisenda i Model Econòmic (p. d. Resolució de 8.06.22; DOGV 9360): Daniel González Serisola.